# data[].attributes.body
Το πρόγραμμα στοχεύει να ευαισθητοποιήσει τους μαθητές σε θέματα που σχετίζονται με την κλιματική αλλαγή. Για το σκοπό αυτό οι μαθητές θα ασχοληθούν με θέματα που αφορούν στην υπερθέρμανση του πλανήτη, το φαινόμενο του θερμοκηπίου, τους παράγοντες που επηρεάζουν το κλίμα και σχετίζονται με την ανθρώπινη δραστηριότητα δίνοντας, κυρίως, έμφαση στην εξοικονόμηση της ενέργειας. Για το λόγο αυτό θα διερευνήσουν τις καθημερινές συνήθειες κατανάλωσης ενέργειας στο σχολείο, ώστε να κατανοήσουν το ενεργειακό προφίλ της σχολικής κοινότητας και να συμβάλλουν στην προστασία του κλίματος
ΣΤΟΧΟΙ

Να συνεργαστούν για να διερευνήσουν όψεις της κλιματικής αλλαγής

Να προβληματιστούν και να στοχαστούν κριτικά

Να διατυπώσουν επιχειρήματα να αξιολογήσουν λύσεις και επιλογές να αναλάβουν δράσεις στο πλαίσιο της τάξης και του σχολείου

Να γίνουν δημιουργικοί και ενεργητικοί.

Να κατανοήσουν την έννοια του ενεργού πολίτη και να ευαισθητοποιηθούν για την προστασία του κλίματος

Να καλλιεργήσουν στάσεις στην κατεύθυνση της μεγαλύτερης κοινωνικής συμμετοχής και της συνειδητής ανάληψης πρωτοβουλιών για συγκεκριμένες δράσεις, ώστε   να «νοιάζονται και να δρουν»

Να αποκτήσουν ικανότητα να κατανοούν τις συνέπειες των επιλογών τους και των πράξεών τους

Να μάθουν τρόπους με τους οποίους τα μέλη μιας κοινότητας μπορούν να συνεργαστούν για κάποιο κοινό στόχο

Να καλλιεργήσουν πνεύμα συνεργασίας μεταξύ τους, να συνεργαστεί το σχολείο με τους γονείς και την τοπική κοινότητα.

Να δραστηριοποιηθούν οι μαθητές σε θέματα που απασχολούν την τοπική κοινότητα  την αστική και παγκόσμια βιωσιμότητα και να αλλάξουν συμπεριφορά.

Να κατανοήσουν τις επιπτώσεις των ατομικών και συλλογικών επιλογών ως κρίσιμων για την αειφορία του κοινωνικού-περιβαλλοντικού συστήματος που ζουν και αναπτύσσονται

Να καλλιεργήσουν την αίσθηση της ατομικής περιβαλλοντικής ευθύνης και να αναλάβουν δράση.

Να μειωθεί το ενεργειακό αποτύπωμα  του σχολικού κτηρίου (τουλάχιστον κατά 5%),  της κατανάλωσης του ρεύματος, του φυσικού αερίου ή του  πετρελαίου.

Να γίνουν «δάσκαλοι μικρών και μεγάλων» παρασύροντάς τους σε δράσεις και παιχνίδια.

# data[].attributes.headline
Συμμετείχαμε στην πα

# data[].attributes.body
Συμμετείχαμε στην παρέλαση ενημέρωσης του σχολείου μας αναφορικά με τις επιπτώσεις της κλιματικής αλλαγής με εστίαση στην απώλεια της βιοποικιλότητας. Ως τάξη ευαισθητοποιηθήκαμε για την ενημέρωση των πολιτών για την απειλή που βιώνουν τα ζώα των οποίων το φυσικό περιβάλλον διαβίωσης βρίσκεται στους πόλους της γης ή γενικά σε ψυχρά κλίματα, όπως για παράδειγμα οι πολικές αρκούδες, οι φώκιες και οι πιγκουίνοι, ζώα τα οποία  θα επηρεαστούν ανεπανόρθωτα από την άνοδο της θερμοκρασίας και το λιώσιμο των πάγων. Παρακολουθήσαμε σχετικά βίντεο, ενημερωθήκαμε και ευαισθητοποιηθήκαμε. Στη συνέχεια , δημιουργήσαμε τα δικά μας μηνύματα. Το αρχικό σχέδιο προέβλεπε  να πραγματοποιηθεί κοινή παρέλαση με το συστεγαζόμενο σχολείο στην ευρύτερη γειτονιά  του σχολείου, την επίσκεψη σε όμορο σχολείο και την παραμονή σε ανοιχτό χώρο πλησίον του Κέντρου Υγείας για ενημέρωση των πολιτών.  Ωστόσο, το πρώτο κρούσμα του κορωνοϊού επέβαλε την αλλαγή του σχεδίου και την πραγματοποίηση της παρέλασης στον προαύλιο χώρο στου σχολείου.

# data[].attributes.headline
Πορεία με στόχο

# data[].attributes.subject
Πορεία με στόχο

# data[].attributes.body
Είχαμε προγραμματίσει να πραγματοποιήσουμε πορεία την Παρασκευή 8 Μαΐου κατά τη Μαθητική Εβδομάδα Δράσης για να συνδυαστεί με το παγκόσμιο μαθητικό κίνημα για το κλίμα "Fridays for future", η οποία φυσικά αναβλήθηκε. Ωστόσο, συμμετείχαμε με την οικογένειά μας στη νέα πορεία με στόχο της Action Aid και σχεδιάσαμε τα δικά μας βήματα για τον στόχο 13 "

# data[].attributes.headline
Είχαμε προγραμματίσε

# data[].attributes.body
Είχαμε προγραμματίσει να συμμετέχουμε στη φετινή πανελλαδική δράση του  "Let΄ s do ii Greece" μαζί με όλη την ομάδα του "Let΄ s do ii Greece" τη σχολική εβδομάδα εθελοντισμού για να προστατέψουμε το περιβάλλον.

# data[].attributes.attachment_link.readable_text
Στο πλαίσιο του προγράμματος "Τα σχολεία προστατεύουν το κλίμα" αποφασίσαμε να κάνουμε μια παρέλαση ενημέρωσης εστιασμένη στις επιπτώσεις της κλιματικής αλλαγής. Το αρχικό σχέδιο προέβλεπε να πραγματοποιηθεί κοινή παρέλαση με το συστεγαζόμενο σχολείο στην ευρύτερη γειτονιά του σχολείου, την επίσκεψη σε όμορο σχολείο και την παραμονή σε ανοιχτό χώρο πλησίον του Κέντρου Υγείας για ενημέρωση των πολιτών. Ωστόσο, το πρώτο κρούσμα του κορωνοϊού επέβαλε την αλλαγή του σχεδίου και την πραγματοποίηση της παρέλασης στον προαύλιο χώρο στου σχολείου.

Εστιάσαμε στην απώλεια της βιοποικιλότητας εξαιτίας της κλιματικής αλλαγής και στις επιπτώσεις στην ανθρώπινη υγεία.

Βιοποικιλότητα είναι το σύνολο των ζωντανών οργανισμών, ειδών και οικοσυστημάτων που αποτελούν τη ζωή στη Γη, δηλαδή τα ζώα, τα πουλιά, τα ψάρια και τα φυτά. Πολλά είδη αναμένεται να εξαφανιστούν από τις περιοχές οι οποίες θα επηρεαστούν άμεσα από τις αλλαγές του κλίματος σ΄ολόκληρο τον πλανήτη.

Ζώα των οποίων το φυσικό περιβάλλον διαβίωσης βρίσκεται στους πόλους της γης ή γενικά σε ψυχρά κλίματα, όπως για παράδειγμα οι πολικές αρκούδες, οι φώκιες και οι πιγκουίνοι θα επηρεαστούν ανεπανόρθωτα από την άνοδο της θερμοκρασίας και το λιώσιμο των πάγων. Επίσης, πτηνά θα αναγκαστούν να αποδημήσουν σε διαφορετικές περιοχές από αυτές στις οποίες ζούσαν μέχρι σήμερα. Τα τροπικά και άλλα δάση στις νότιες περιοχές θα οδηγηθούν σε αφανισμό και ένα ποσοστό της τάξης του 60% των ειδών που υπάρχουν σε ορεινές περιοχές θα εξαφανιστούν.

Δάση και παρθένες εκτάσεις εξαιτίας του υπερπληθυσμού και της επέκτασης των ανθρώπινων δραστηριοτήτων εξαφανίζονται και γεμίζουν κτήρια. Τα ζώα που διέμεναν στα δάση αυτά είναι αναγκασμένα να αναζητήσουν φωλιά σε άλλο χώρο, που θα πρέπει να πληροί ορισμένες προϋποθέσεις, ανάλογα με τις ανάγκες τους. Έτσι, μεγάλος αριθμός ζώων, φυτών , δέντρων κ.λ.π. απειλείται με αφανισμό. Παράλληλα, αναμένεται να επεκταθεί η περίοδος ξηρασίας και να αυξηθεί ο κίνδυνος πυρκαγιών.

Συγκινηθήκαμε από την καταστροφή στην Αυστραλία και τις φωτογραφίες των απεγνωσμένων κοάλα -ενίοτε και των καγκουρό- που προσπαθούν να ξεφύγουν από τις πυρκαγιές.

Τα κοάλα σήμα κατατεθέν της χώρας, αντικατοπτρίζουν το μέγεθος της φυσικής καταστροφής μιας και που υπολογίζεται ότι το 1/3 των κοάλα της Νότιας Ουαλίας έχουν αφανιστεί, ενώ το 30% του φυσικού περιβάλλοντος όπου κατοικούσαν έχει καταστραφεί.

Ας μην ξεχνούμε ότι τα κοάλα είχαν ήδη χαρακτηριστεί " υπό εξαφάνιση" ύστερα από τις επίσης καταστροφικές πυρκαγιές στην Αυστραλία τον Μάιο, αφού σύμφωνα με το Australian Koala Foundation, είχαν μείνει μόλις 80.000 σε ολόκληρη στην χώρα.

Τα ψάρια χρειάζονται ένα πολύ συγκεκριμένο περιβάλλον με την κατάλληλη θερμοκρασία του νερού και ποσότητα τροφής καθώς και αρκετό χρόνο για να επωάσουν. Όσο περισσότερο ζεστό είναι το νερό τόσο περισσότερο οξυγόνο χρειάζονται. Στη Μεσόγειο Θάλασσα, όπου η θερμοκρασία του νερού αναμένεται να αυξηθεί, θα εισβάλουν νέα είδη ψαριών, τα οποία θα επηρεάσουν τη δραστηριότητα των επαγγελματιών στον τομέα της αλιείας.

Η υγεία του ανθρώπου, δηλαδή η κατάσταση της πλήρους σωματικής, πνευματικής, ψυχικής και κοινωνικής ευεξίας του ατόμου, καθώς και η ποιότητα της ζωής του, συνδέονται άμεσα με το περιβάλλον και τα οικοσυστήματα εντός των οποίων ο άνθρωπος επιβιώνει και συνδέεται άμεσα ή έμμεσα μαζί τους. Η επίδραση επομένως του περιβάλλοντος, είναι προφανής στην ανθρώπινη ανάπτυξη και σχετίζεται τόσο με το κοντινό μας όσο και με το παγκόσμιο περιβάλλον.

Η κλιματική αλλαγή αυξάνει παγκοσμίως τις ήδη
υπάρχουσες ασθένειες, αλλά δημιουργεί και νέες, ενώ μπορεί να οδηγήσει και σε πρόωρο θάνατο.

Οι υγειονομικές αρχές στις Ηνωμένες Πολιτείες διακρίνουν επισήμως 11 κατηγορίες επιπτώσεων της κλιματικής αλλαγής στην υγεία
1. Άσθμα, αναπνευστικές αλλεργίες και ασθένειες από τον ατμοσφαιρικό αέρα
2. Νεοπλάσματα
3. Καρδιοαναπνευστικά προβλήματα και εμφράγματα
4. Τροφιμογενείς ασθένειες και λοιμώξεις
5. Νοσηρότητα και θνησιμότητα από τη ζέστη
6. Επιπλοκές στην ανθρώπινη ανάπτυξη
7. Ψυχική υγεία και διαταραχές άγχους
8. Νευρολογικές διαταραχές
9. Ασθένειες που προκαλούνται από φορείς
10. Ασθένειες που προκαλούνται από το νερό
11. Νοσηρότητα και θνησιμότητα από τον
καιρό (ακραία καιρικά φαινόμενα).

Για την υλοποίηση της δράσης συνεργάστηκαν όλοι/ες οι εκπαιδευτικοί του σχολείου.

# data[].attributes.attachment_link.title
18ο ΟΛΟΗΜΕΡΟ ΔΗΜΟΤΙΚΟ ΣΧΟΛΕΙΟ ΕΥΟΣΜΟΥ

# data[].attributes.attachment_link.description
Στο πλαίσιο του προγράμματος "Τα σχολεία προστατεύουν το κλίμα" αποφασίσαμε να κάνουμε μια παρέλαση ενημέρωσης εστιασμένη στις επιπτώσεις της κλιματικής αλλαγής. Το αρχικό σχέδιο προέβλεπε να πραγματοποιηθεί κοινή παρέλαση με το συστεγαζόμενο σχολείο στην ευρύτερη γειτονιά του σχολείου, την επίσκεψη σε όμορο σχολείο και την παραμονή σε ανοιχτό χώρο πλησίον του Κέντρου Υγείας για ενημέρωση των πολιτών.

# data[].attributes.headline
Πήραμε την πρωτοβουλ

# data[].attributes.body
Πήραμε την πρωτοβουλία και καλέσαμε ειδικό επιστημονικό προσωπικό από τον οργανισμό Περιβαλλοντικής Εκπαίδευσης ΟΠΕΚ για να ενημερώσει εμάς και και τους μαθητές των άλλων τάξεων για την κλιματική αλλαγή. Συμπληρώσαμε ερωτηματολόγια για τη διαπίστωση του βαθμού κατανόησης του θέματος

# data[].attributes.headline
Μαζί με τα άλλα μέλη

# data[].attributes.body
Μαζί με τα άλλα μέλη του Ενεργειακού Συμβουλίου περιηγηθήκαμε στους χώρους του σχολείου για τη συγκέντρωση δεδομένων για το ενεργειακό προφίλ του σχολείου (λεβητοστάσιο, καταγραφή θερμαντικών σωμάτων, καταγραφή ηλεκτρικών συσκευών και λαμπτήρων.
Δεν προλάβαμε να κάνουμε μετρήσεις με ειδικά όργανα και έρευνα (θερμόμετρο, φωτόμετρο, ενεργειόμετρο) της θερμοκρασίας, της φωτεινότητας των χώρων και της κατανάλωσης ενέργειας των ηλεκτρικών συσκευών του σχολείου και έρευνα για τη θερμική άνεση, τη θερμοκρασία, την ποιότητα του αέρα, το φωτισμό των χώρων, τη χρήση ηλεκτρικών συσκευών και εξοπλισμού, το πώς «λειτουργούν» το σχολικό κτήριο οι χρήστες του (μέθοδοι αερισμού δωματίων, μέθοδοι ρύθμισης της θέρμανσης, χρήση ηλεκτρικών συσκευών και λαμπτήρων).

# data[].attributes.headline
Τρεις μαθητές/ήτριες

# data[].attributes.body
Τρεις μαθητές/ήτριες από την ενεργειακή ομάδα της τάξης συμμετέχουν στο Ενεργειακό Συμβούλιο (Ε.Σ.) το οποίο αποτελείται από τη Διευθύντρια, τους εκπαιδευτικούς που συμμετέχουν στο πρόγραμμα, εκπρόσωπο του συλλόγου Γονέων, βοηθητικό προσωπικό, εκπρόσωπο της δημοτικής κοινότητας και έργο του οποίου είναι η συνολική υποστήριξη της Ε.Ο. κατά την υλοποίηση του προγράμματος.

# data[].attributes.headline
Ενταχθήκαμε στο πρόγ

# data[].attributes.body
Ενταχθήκαμε στο πρόγραμμα « Το σχολείο μου προστατεύει το κλίμα», ύστερα από πρόσκληση του ΚΠΕ ελευθερίου Κορδελιού Βερτίσκου. Στο πρόγραμμα αυτό εντάχθηκαν και οι άλλες τάξεις του σχολείου μας. Δημιουργήθηκε η ενεργειακή ομάδα ( Ε.Ο.) της τάξης μας, έργο της οποίας είναι η συνολική προσπάθεια εξοικονόμησης ενέργειας και ευαισθητοποίησης για την κλιματική αλλαγή στο σχολείο, η καταγραφή της υπάρχουσας ενεργειακής κατάστασης του, η πρόταση μέτρων εξοικονόμησης ενέργειας, η οργάνωση καμπάνιας πληροφόρησης και ευαισθητοποίησης της σχολικής κοινότητας, της οικογένειας και της ευρύτερης τοπικής κοινωνίας.

# data[].attributes.headline
Γίναμε μικροί δημοσι

# data[].attributes.body
Γίναμε μικροί δημοσιογράφοι πήραμε συνεντεύξεις από τους γονείς μας, τους παππούδες τις γιαγιάδες μας και τους εκπαιδευτικούς και μάθαμε πώς ήταν τα σχολεία, τα νοικοκυριά και οι πόλεις όταν αυτοί ήταν παιδιά. Συζητήσαμε για τις αλλαγές στο σπίτι (φωτισμός, θέρμανση, μαγείρεμα) στο σχολείο (φωτισμός, θέρμανση) στην πόλη (μετακινήσεις, φωτισμός, εργοστάσια) και προβληματιστήκαμε για την κατανάλωση ενέργειας. Εκπαιδευτικό υλικό «Δράση για το κλίμα» από το Δίκτυο ΜΕΣΟΓΕΙΟΣ SOS

# data[].attributes.headline
Μελετήσαμε, ερμηνεύσ

# data[].attributes.body
Μελετήσαμε, ερμηνεύσαμε και αξιολογήσαμε πληροφορίες για την υπερθέρμανση του πλανήτη, το φαινομένο του θερμοκηπίου, τη σημαντικότητά του, τις αιτίες και τις συνέπειες της κλιματικής αλλαγής. Εστιάσαμε στη μελέτη των αερίων του θερμοκηπίου. Η αύξηση της θερμοκρασίας που παρατηρείται τα τελευταία χρόνια οφείλεται κατά πολύ στις ανθρώπινες δραστηριότητες και, κυρίως, στον τρόπο που παράγουμε και καταναλώνουμε την ενέργεια. Κάθε φορά που καίμε ορυκτά καύσιμα (λιγνίτη, άνθρακα, πετρέλαιο, φυσικό αέριο) για παραγωγή ηλεκτρισμού, θέρμανση κτηρίων, μετακίνηση ή βιομηχανικές διαδικασίες εκπέμπουμε στην ατμόσφαιρα διοξείδιο του άνθρακα που είναι το πιο σημαντικό αέριο του θερμοκηπίου. Άλλα τέτοια σημαντικά αέρια είναι το μεθάνιο, το υποξείδιο του αζώτου και βιομηχανικά αέρια (υδροφθοράνθρακες-HFCs). Συζητήσαμε πώς εκλύονται τα αέρια αυτά στην ατμόσφαιρα και  μέσα από τη ζωγραφική αποτυπώσαμε όσα μάθαμε.

# data[].attributes.headline
 Η συμμετοχή του σχο

# data[].attributes.body
Η συμμετοχή του σχολείου μας στην κλιματική δράση για την Ειρήνη στις 21 Σεπτεμβρίου, τη διεθνή ημέρα ειρήνης. Ετοιμάσαμε πανό με συνθήματα για την ειρήνη και το περιβάλλον σε ελληνικά και αγγλικά. Ανταποκριθήκαμε στο κάλεσμα του Environmental Online - ENO, ενός παγκόσμιου περιβαλλοντικού δικτύου και φυτέψαμε ένα δέντρο. Το δέντρο αποτελεί σύμβολο για την ENO καθώς υπενθυμίζει τη φύση και τη σημασία της προστασίας του κλίματος και του περιβάλλοντος.  Επίσης, συμβολίζει τη συνεργασία μας με σχολεία και ανθρώπους σε όλο τον κόσμο. Η δράση αυτή μας ενέπνευσε, ώστε να ασχοληθούμε περισσότερο με το θέμα της κλιματικής αλλαγής.

# data[].attributes.attachment_link.readable_text
21 Σεπτεμβρίου είναι η Διεθνής ημέρα Ειρήνης και ο ΟΗΕ έθεσε ως θέμα της ημέρας αυτής φέτος την "κλιματική δράση για την Ειρήνη".

Το θέμα εφιστά την προσοχή στη σημασία της καταπολέμησης της κλιματικής αλλαγής ως ενός τρόπου προστασίας και προώθησης της ειρήνης σε ολόκληρο τον κόσμο.

Το μήνυμα της ημέρας από την Εnvironment Online-ENO
"Η κλιματική αλλαγή προκαλεί σαφείς απειλές για τη διεθνή ειρήνη και ασφάλεια. Οι φυσικές καταστροφές εκτοπίζουν τρεις φορές περισσότερους ανθρώπους από τις συγκρούσεις, εξαναγκάζοντας εκατομμύρια να εγκαταλείψουν τα σπίτια τους και να αναζητήσουν ασφάλεια αλλού. Η αλάτωση του νερού και των καλλιεργειών θέτει σε κίνδυνο την επισιτιστική ασφάλεια και η επίπτωση στη δημόσια υγεία κλιμακώνεται. Οι αυξανόμενες εντάσεις για τους πόρους και τις μαζικές μετακινήσεις ανθρώπων επηρεάζουν κάθε χώρα σε κάθε ήπειρο.

Η ειρήνη μπορεί να επιτευχθεί μόνο εάν ληφθούν συγκεκριμένα μέτρα για την καταπολέμηση της κλιματικής αλλαγής.

Το περιβάλλον μας είναι σημαντικό για εμάς. Όχι μόνο σε τοπικό αλλά και σε παγκόσμιο επίπεδο σε όλο τον κόσμο. Σήμερα ήρθε η ώρα να δοθεί έμφαση στο περιβάλλον και την ειρήνη. Κάνουμε αυτή την ξεχωριστή πράξη μαζί με χιλιάδες σχολεία, ομάδες νέων, πόλεις και οργανισμούς σε όλο τον κόσμο. Φυτεύουμε δέντρα σήμερα με τους φίλους μας σε Βορρά, Νότο, Ανατολή και Δύση. Χιλιάδες σχολεία σε περισσότερες από 100 χώρες φύτευουν δέντρα μαζί μας.

Το δέντρο είναι ένα σύμβολο για την ENO. Πρώτον, μας υπενθυμίζει τη φύση και τη σημασία της προστασίας του κλίματος και του περιβάλλοντος. Δεύτερον, συμβολίζει τη συνεργασία μας με σχολεία και ανθρώπους σε όλο τον κόσμο. Ζούμε σε διαφορετικούς πολιτισμούς, αλλά εκτιμούμε τον πλούτο τους. Σεβόμαστε τα δικαιώματα όλων, καθώς και τη φύση και τα ζώα."

Η δράση που κάνουμε σήμερα είναι μέρος της μεγάλης εκστρατείας της Environmental Online - ENO, ενός παγκόσμιου περιβαλλοντικού δικτύου, μέλος του οποίου έγινε φέτος και το σχολείο μας, που έχει στόχο τη δεντροφύτευση για το κλίμα και την ειρήνη και δραστηριοποιείται εδώ και 15 χρόνια.

Τι πιο κατάλληλο και συμβολικό λοιπόν για εμάς από το να φυτέψουμε μια ελιά.

Οι Έλληνες ήταν ο πρώτος λαός που καλλιέργησε ελιές στον ευρωπαϊκό χώρο της Μεσογείου. Για τους Έλληνες η ελιά είναι ένα ευλογημένο δένδρο, ένα πολύτιμο δώρο της φύσης και έχει συνδεθεί με την ιστορία και τον πολιτισμό της. Ο καρπός της ήταν από τα πρώτα χρόνια ευλογημένος, σύμβολο γνώσης, σοφίας, αφθονίας, δύναμης, υγείας και ομορφιάς, ενώ τα κλαδιά της ακόμη και σήμερα συμβολίζουν την ειρήνη.

Στη δράση συμμετείχαν όλες οι τάξεις. H εκπαιδευτικός Νικοπούλου Μαρία διάβασε το μήνυμα της ημέρας.

Τα πρωτάκια μας μίλησαν για την ειρήνη με τη δασκάλα τους και φώναξαν δυνατά "Ειρήνη, ειρήνη, θέλουμε ειρήνη"

Οι μαθητές και μαθήτριες της Β τάξης απήγγειλαν στίχους από το ποίημα του Γιάννη Ρίτσου "Ειρήνη" και κουνώντας τα περιστεράκια τους εξέφρασαν την επιθυμία τους να ζήσουν σ΄έναν ειρηνικό κόσμο.

Οι μαθητές και μαθήτριες της Γ1 τάξης έφτιαξαν στεφάνια ελιάς για να τιμήσουν τους μαθητές και τις μαθήτριες της Στ τάξης και χρωμάτισαν πετρούλες για να οριοθετήσουν τον χώρο του δένδρου.

Οι μαθητές και οι μαθήτριες της Γ2 τάξης με αφόρμηση το ποίημα του Γιάννη Ρίτσου μας είπαν τι σημαίνει γι΄αυτούς "ειρήνη" και έφτιαξαν όμορφες ζωγραφιές.

Η Δ τάξη τραγούδησε στα αγγλικά και βροντοφώναξε ότι αγαπά τον πλανήτη μας, μιας και ο πλανήτης μας είναι το σπίτι μας.

Οι μαθητές και οι μαθήτριες των Ε1 και Ε2 τάξεων τραγούδησαν το ποίημα "Ελιά" του Δημήτρη Σταυρακάκη με συνοδεία στο αρμόνιο τη μουσικό του σχολείου μας κα Αναστασία Ρουβολή.

Οι μαθητές και οι μαθήτριες της Στ τάξης έπαιξαν ένα παιχνίδι συνεργασίας . Ανά δυάδες έπρεπε να πάρουν τα μπουκάλια με νερό που ήταν τοποθετημένα στο πάτωμα και να τα συγκεντρώσουν όλα γύρω από το δέντρο της ελιάς. Στη συνέχεια ανά έξι παιδιά χρησιμοποιώντας μόνο τους δείκτες του ενός χεριού έπρεπε να σηκώσουν το μπουκάλι και να αδειάσουν το νερό στην ελιά.

Για την προσπάθειά τους αυτή οι μαθητές της Γ1 τάξης τους στεφάνωσαν με τους χάρτινους κότινους που οι ίδιοι κατασκεύασαν .

Η δράση έκλεισε με τους στίχους του Ανδρέα Λειβαδίτη

Αν θέλεις να λέγεσαι άνθρωπος δε θα πάψεις ούτε στιγμή να αγωνίζεσαι για το δίκιο και την ειρήνη...

Έχοντας κατά νου αυτούς τους στίχους δώσαμε και εμείς το δικό μας στίγμα. Δεν αγαπάμε μόνο την πατρίδα μας, αλλά και όλον τον πλανήτη. Ευχόμαστε να δούμε την ελιά να μεγαλώνει και να καρποφορεί . Παράλληλα, ευχόμαστε οι μαθητές μας και οι μαθήτριές μας να ζήσουν σ΄ έναν ειρηνικό κόσμο, να μεγαλώσουν και να αναπτύξουν τα ταλέντα τους αγωνιζόμενοι για ένα καλύτερο μέλλον για όλους τους ανθρώπους σε κάθε γωνιά του πλανήτη.

Για την υλοποίηση της δράσης συνεργάστηκαν όλοι οι εκπαιδευτικοί του σχολείου. Τη δράση παρακολούθησαν και αρκετοί γονείς.

Ευχαριστούμε τον Σύλλογο Γονέων και Κηδεμόνων που μας χάρισε το δέντρο.

Σαρρούδη Ιωάννα

# data[].attributes.attachment_link.authors[].name
18ο ΔΗΜΟΤΙΚΟ ΣΧΟΛΕΙΟ ΕΥΟΣΜΟΥ

# data[].attributes.attachment_link.title
18ο ΟΛΟΗΜΕΡΟ ΔΗΜΟΤΙΚΟ ΣΧΟΛΕΙΟ ΕΥΟΣΜΟΥ

# data[].attributes.attachment_link.description
21 Σεπτεμβρίου είναι η Διεθνής ημέρα Ειρήνης και ο ΟΗΕ έθεσε ως θέμα της ημέρας αυτής φέτος την "κλιματική δράση για την Ειρήνη". Το θέμα εφιστά την προσοχή στη σημασία της καταπολέμησης της κλιματικής αλλαγής ως ενός τρόπου προστασίας και προώθησης της ειρήνης σε ολόκληρο τον κόσμο.

# data[].attributes.headline
Σχηματίσαμε ομάδες μ

# data[].attributes.body
Σχηματίσαμε ομάδες με μη σταθερή σύνθεση, αναλάβαμε  αρμοδιότητες και αποφασίσαμε την ανάληψη δράσεων.

# data[].attributes.headline
Δεσμευτήκαμε στο συμ

# data[].attributes.body
Δεσμευτήκαμε στο συμβόλαιο της τάξης να κάνουμε δράσεις για την προστασία του περιβάλλοντος

# data[].attributes.headline
Ασχοληθήκαμε με την 

# data[].attributes.body
Ασχοληθήκαμε με την κομποστοποίηση.  Τι είναι; Ποια υλικά μπορούμε να βάλουμε στον κομποστοποιητή ποια όχι και γιατί; Πώς θα τα τοποθετήσουμε; Ποια τα οφέλη;Κατασκευάσαμε εύκολο πρόχειρο και οικολογικό κομποστοποιητή,  ώστε να κατανοήσουμε τη διαδικασία της αποικοδόμησης και του μετασχηματισμού. Στο πλαίσιο της δέσμευσής μας στο συμβόλαιο του σχολείου για μεταφορά των γνώσεων στους συμμαθητές μας, στους φίλους μας και στην τοπική κοινωνία δημιουργήσαμε ηλεκτρονικό ενημερωτικό φυλλάδιο για τη διαδικασία της κομποστοποίησης  και το κοινοποιήσαμε στις ψηφιακές τάξεις του σχολείου μας.  Συζητήσαμε με τους γονείς μας για τα οφέλη της. Γράψαμε γράμμα στον Δήμαρχο και ζητήσαμε να μας χορηγήσει κομποστοποιητή, ώστε με την έναρξη της επόμενης χρονιάς να ξεκινήσουμε την κομποστοποίηση για να προλάβουμε να δούμε και το στάδιο του μετασχηματισμού.

# data[].attributes.attachment_link.readable_text
Το ξέρατε ότι το 35% των σκουπιδιών μας μπορούν να δώσουν "ζωή" στον κήπο ή στις γλάστρες μας;

Το ερώτημα αυτό μας έδωσε το έναυσμα να ψάξουμε και να αντλήσουμε πληροφορίες για την κομποστοποίηση.

Με την κομποστοποίηση μετατρέπουμε τα σκουπίδια μας σε πλούσιο φυσικό λίπασμα που μπορούμε να το χρησιμοποιήσουμε στις γλάστρες και στον κήπο μας. Μ' αυτόν τον τρόπο εμπλουτίζουμε το χώμα βοηθώντας το να διατηρεί την υγρασία και σταματάμε τις ασθένειες τ ων φυτών, μειώνουμε τη χρήση χημικών λιπασμάτων , τα σκουπίδια που πετάμε στους κοινούς κάδους απορριμμάτων συνεπώς τις εκπομπές μεθανίου, αλλά και την ενέργεια που καταναλώνεται για την παρασκευή τους συμβάλλοντας έτσι στη μείωση του αποτυπώματος του άνθρακα.

Μάθαμε για τα υλικά που μπορούμε να βάλουμε στον κομποστοποιητή. Για να πετύχει η διαδικασία, πρέπει να προσθέσουμε τη σωστή αναλογία υλικών που περιέχουν άνθρακα και άζωτο. Τα υλικά που περιέχουν άνθρακα είναι πιο ξερά, απορροφητικά και συνήθως "καφέ", π.χ. ξερά φύλλα, ξερά κλαδιά, χαρτί κουζίνας, χαρτόνι, άχυρα, τρίχες, γούνες, κουρέλια, πριονίδια ξύλου και στάχτες.

Τα υλικά που περιέχουν άζωτο είναι τα φρέσκα και συνήθως "πράσινα", π.χ. κομμένο γρασίδι, χλωρά φύλλα, λαχανικά, φρούτα, τσόφλια αυγών, κατακάθι του καφέ φακελάκια από τσάι.

Για κάθε ένα μέρος από πράσινα υλικά, βάζουμε 3 μέρη από καφέ υλικά.

Ωστόσο, πρέπει να προσέξουμε πολύ. Δε βάζουμε στον κάδο μαγειρεμένα φαγητά, λίπη, έλαια, άρρωστα φυτά, φυτά ψεκασμένα με χημικά, λεμόνια, ξύδι, ζωικά τρόφιμα, ρίζες, σπόρους, απορρίμματα των κατοικιδίων, φύλλα καρυδιάς, κρέας, ψάρι γιατί αναστέλλουν τη διαδικασία της κομποστοποίησης και ελκύουν έντομα και τρωκτικά.Εφαρμόσαμε όλες αυτές τις πληροφορίες και κάναμε τη διαδικασία για να την κατανοήσουν τα παιδιά.

Βάλαμε μια στρώση φρέσκου χώματος , τα παιδιά έφεραν καφέ και πράσινα υλικά και αρχίσαμε.

Στόχος μας είναι η αγορά ενός κομποστοποιητή και η μεταφορά της γνώσης στους γονείς και στην ευρύτερη τοπική κοινωνία.

Υπεύθυνοι για τη δράση: Τσοπανίδης Σταμάτιος-Σαρρούδη Ιωάννα

# data[].attributes.attachment_link.title
18ο ΟΛΟΗΜΕΡΟ ΔΗΜΟΤΙΚΟ ΣΧΟΛΕΙΟ ΕΥΟΣΜΟΥ

# data[].attributes.attachment_link.description
Το ξέρατε ότι το 35% των σκουπιδιών μας μπορούν να δώσουν "ζωή" στον κήπο ή στις γλάστρες μας; Το ερώτημα αυτό μας έδωσε το έναυσμα να ψάξουμε και να αντλήσουμε πληροφορίες για την κομποστοποίηση. Με την κομποστοποίηση μετατρέπουμε τα σκουπίδια μας σε πλούσιο φυσικό λίπασμα που μπορούμε να το χρησιμοποιήσουμε στις γλάστρες και στον κήπο μας.

# data[].attributes.headline
Στο συμβόλαιο εθελον

# data[].attributes.body
Στο συμβόλαιο εθελοντών του σχολείου μας δεσμευτήκαμε να εξοικονομούμε ενέργεια περιορίζοντας τη σπατάλη στο νερό και στην κατανάλωση ηλεκτρικού ρεύματος και να μεταφέρουμε τις γνώσεις μας στους γονείς και στην τοπική κοινωνία με δράσεις για την κλιματική αλλαγή.

# data[].attributes.attachment_link.readable_text
Το σχολείο μας είναι ανοικτό στην κοινωνία και προσανατολισμένο στην καλλιέργεια του εθελοντισμού και της αλληλεγγύης. Στο σχολείο μας οι μαθητές μαθαίνουν να μαθαίνουν, να παίζουν, να αυτοβελτιώνονται, να εξελίσσονται σε ενεργούς πολίτες με κριτική σκέψη, υπευθυνότητα, κοινωνικές ευαισθησίες, ενσυναίσθηση και αγάπη για τους συμμαθητές τους και όλους τους ανθρώπους σε ένα ευχάριστο και δημιουργικό μαθησιακό περιβάλλον.

Επίσης, στοχεύουμε στην καλλιέργεια στάσεων στην κατεύθυνση της μεγαλύτερης κοινωνικής συμμετοχής και της συνειδητής ανάληψης πρωτοβουλιών για συγκεκριμένες δράσεις, ώστε οι μαθητές να νοιάζονται και να δρουν.

Στην κατεύθυνση αυτή:

Συλλέγουμε για καλό σκοπό: καπάκια, σχολικά είδη, τρόφιμα: Συμμετέχουν οι μαθητές και οι μαθήτριες όλων των τάξεων. Συντονίζουν οι εκπαιδευτικοί όλων των τάξεων.

Ανακυκλώνουμε: χαρτί, πλαστικό, μπαταρίες, τηγανέλαια, ηλεκτρικές συσκευές : Συμμετέχουν οι μαθητές και οι μαθήτριες όλων των τάξεων. Ορίζονται υπεύθυνοι οι μαθητές και οι μαθήτριες της Δ΄τάξης και ο δάσκαλός τους Τσοπανίδης Σταμάτιος.

Αναβαθμίζουμε αισθητικά το κτήριο ζωγραφίζοντας στους τοίχους: Συμμετέχει ομάδα μαθητών των μεγαλύτερων τάξεων και συντονίζει η εκπαιδευτικός εικαστικών, Αερανοπούλου Ευδοξία.

Σχεδιάζουμε επιδαπέδια παιχνίδια. Συμμετέχει ομάδα μαθητών/τριών των Γ΄, Δ΄, Ε΄και ΣΤ τάξεων και συντονίζουν η εκπαιδευτικός εικαστικών, Αερανοπούλου Ευδοξία και η εκπαιδευτικός Φυσικής Αγωγής, Ξενιδάκη Δωροθέα.

Εξοικονομούμε ενέργεια : περιορίζουμε τη σπατάλη στο νερό και στην κατανάλωση ηλεκτρικού ρεύματος. Συμμετέχουν τα παιδιά όλων των τάξεων. Δημιουργούνται μεικτές ενεργειακές ομάδες (μικρές και μεγάλες τάξεις). Συντονίζουν οι εκπαιδευτικοί των τμημάτων και οι εκπαιδευτικοί εδικοτήτων.

Προστατεύουμε τους μικρότερους παρέχοντας κατάλληλη υποστήριξη στο διάλειμμα. Δημιουργούνται ομάδες υποστήριξης στις οποίες συμμετέχουν μαθητές και μαθήτριες των τμημάτων της Ε΄τάξης και συντονίζουν οι εκπαιδευτικοί των τμημάτων Αγγίδου Χρυσή-Μαλιούφας Γεώργιος και η Διευθύντρια, Σαρρούδη Ιωάννα.

Μεταφέρουμε τις γνώσεις μας στους γονείς μας και στην τοπική κοινωνία με δράσεις για τον εθελοντισμό, την ανακύκλωση και την κλιματική αλλαγή.

Υπεύθυνοι: όλοι οι μαθητές και οι μαθήτριες. Συντονίζουν οι εκπαιδευτικοί όλων των ειδικοτήτων.

Το συμβόλαιο μας αποτυπώθηκε εικαστικά από ομάδες μαθητών/μαθητριών πολλών τάξεων υπό την καθοδήγηση της εικαστικού του σχολείου μας, Αερανοπούλου Ευδοξία.

Εμπνευσμένοι από τον πίνακα του Καραβάτζιο https://10deco.gr/otan-karavatzio-kai-titsiano-zografizan-to-chaos-pandimies-kai-erga-technis/#.XpIiaP0za70 επικεντρωθήκαμε σε επτά συλλογικές δράσεις, επτά πράξεις ελέους προς τον άνθρωπο και το περιβάλλον. Φυσικά, ουδέποτε μας πέρασε από το μυαλό ότι θα ερχόμασταν αντιμέτωποι με κάποια μορφής πανδημία.

Σαρρούδη Ιωάννα

# data[].attributes.attachment_link.title
Οι επτά πράξεις ελέους του σχολείου μας

# data[].attributes.attachment_link.description
Το σχολείο μας είναι ανοικτό στην κοινωνία και προσανατολισμένο στην καλλιέργεια του εθελοντισμού και της αλληλεγγύης. Στο σχολείο μας οι μαθητές μαθαίνουν να μαθαίνουν, να παίζουν, να αυτοβελτιώνονται, να εξελίσσονται σε ενεργούς πολίτες με κριτική σκέψη, υπευθυνότητα, κοινωνικές ευαισθησίες, ενσυναίσθηση και αγάπη για τους συμμαθητές τους και όλους τους ανθρώπους σε ένα ευχάριστο και δημιουργικό μαθησιακό περιβάλλον.

# data[].attributes.headline
Δημιουργήσαμε ηλεκτρ

# data[].attributes.body
Δημιουργήσαμε ηλεκτρονικό ενημερωτικό φυλλάδιο για τη διαδικασία της  κομποστοποίησης  και το κοινοποιήσαμε στις ψηφιακές τάξεις του σχολείου μας.

# data[].attributes.attachment_link.title
Εγχειρίδιο κομποστοποίησης

# data[].attributes.attachment_link.description
Μεταφέρουμε το μήνυμα της ανακύκλωσης οργανικών αποβλήτων στην οικογένειά μας, στους συμμαθητές μας, στην τοπική κοινωνία

# data[].attributes.body
Διαβάσαμε το βιβλίο και πήραμε ιδέες πώς μπορούμε να προστατέψουμε τον πλανήτη μας κάνοντας μικρά απλά πράγματα καθημερινά!

# data[].attributes.headline
Μιλήσαμε για την κλι

# data[].attributes.body
Μιλήσαμε για την κλιματική αλλαγή και το φαινόμενο του θερμοκηπίου στα αγγλικά, με αφορμή ένα animation video . Κάναμε ένα βίντεο-κουίζ πάνω σε αυτό για να κατανοήσουμε καλύτερα τις έννοιες αυτές και τις συνέπειές τους στη Γη μας.

# data[].attributes.headline
Φτιάξαμε συννεφόλεξα

# data[].attributes.body
Φτιάξαμε συννεφόλεξα με λέξεις που είχαν σχέση με την κλιματική αλλαγή και τις συνέπειές της.

# data[].attributes.headline
Δημιουργήσαμε το δικ

# data[].attributes.body
Δημιουργήσαμε το δικό μας Earth Βook με τις μικρές καθημερινές μας πράξεις για την προστασία του πλανήτη μας και το κοινοποιήσαμε στις ψηφιακές τάξεις του σχολείου μας.

# data[].attributes.body
Μάθαμε να ξεχωρίζουμε τι πετάμε σε κάθε κάδο της ανακύκλωσης και φτιάξαμε ένα δικό μας παιχνίδι για να ευαισθητοποιήσουμε και τους υπόλοιπους μαθητές του σχολείου μας.

# data[].attributes.attachment_link.authors[].name
ΜΑΡΙΑ ΝΙΚΟΠΟΥΛΟΥ

# data[].attributes.attachment_link.description
Put the waste into the correct bin. - Βάλε τα σκουπίδια στο σωστό κάδο.

# data[].attributes.body
Γνωρίσαμε τη διαδικασία της κομποστοποίησης και εμπνευστήκαμε ένα παιχνίδι για να μεταφέρουμε τις γνώσεις μας και στους υπόλοιπους μαθητές του σχολείου μας.

# data[].attributes.attachment_link.authors[].name
ΜΑΡΙΑ ΝΙΚΟΠΟΥΛΟΥ

# data[].attributes.attachment_link.title
8 composting steps - 8 βήματα για την κομποστοποίηση

# data[].attributes.attachment_link.description
Put the 8 steps of compost procedure in the right order. - 
Βάλε τα 8 βήματα της κομποστοποίησης στη σωστή σειρά.

# data[].attributes.body
Φτιάξαμε ένα κρυπτόλεξο με λέξεις που αφορούν στην κλιματική αλλαγή!

# data[].attributes.attachment_link.authors[].name
ΜΑΡΙΑ ΝΙΚΟΠΟΥΛΟΥ

# data[].attributes.attachment_link.description
Look for words related to climate change! 
Ψάξτε για τις λέξεις που έχουν σχέση με την κλιματική αλλαγή!

# data[].attributes.headline
Συνεργαστήκαμε και δ

# data[].attributes.body
Συνεργαστήκαμε και δημιουργήσαμε ένα ηλεκτρονικό αλφαβητάρι με αφήγηση για να δώσουμε χρήσιμες συμβουλές για την ανακύκλωση-κομποστοποίηση στην οικογένειά μας και στους συμμαθητές μας και το κοινοποιήσαμε στις ψηφιακές τάξεις του σχολείου μας.

# data[].attributes.attachment_link.authors[].name
Eleni Triandafillou, Mathitis1 Mathitis1, Mathitis10 Mathitis10, Mathitis11 Mathitis11, Mathitis12 Mathitis12, Mathitis13 Mathitis13, Mathitis14 Mathitis14, Mathitis15 Mathitis15, Mathitis16 Mathitis16, Mathitis17 Mathitis17, Mathitis18 Mathitis18, Mathitis19 Mathitis19, Mathitis2 Mathitis2, Mathitis20 Mathitis20, Mathitis21 Mathitis21, Mathitis22 Mathitis22, Mathitis23 Mathitis23, Mathitis24 Mathitis24, Mathitis3 Mathitis3, Mathitis4 Mathitis4, Mathitis5 Mathitis5, Mathitis6 Mathitis6, Mathitis7 Mathitis7, Mathitis8 Mathitis8, Mathitis9 Mathitis9

# data[].attributes.attachment_link.title
"H αλφαβήτα της Ανακύκλωσης"

# data[].attributes.headline
1.  Κέντρο Περιβ

# data[].attributes.body
1.  Κέντρο Περιβαλλοντικής Εκπαίδευσης Ελευθερίου Κορδελιού & Βερτίσκου

2. Δίκτυο Νοιάζομαι και Δρω

3. Υπεύθυνη Π.Ε. Πρωτοβάθμιας Εκπαίδευσης Δυτικής Θεσσαλονίκης

4.  Ίδρυμα Χάινριχ Μπελ, Γραφείο Θεσσαλονίκης

5.  ΜΚΟ ΑΝΤΙΓΟΝΗ-Κέντρο Πληροφόρησης και Τεκμηρίωσης για το Ρατσισμό, την Οικολογία, την Ειρήνη και τη Μη Βία
Δίκτυο Νοιάζομαι και Δρω

6. Δίκτυο Μεσόγειος SOS

7. Σύλλογος Γονέων
8. Action Aid
9. Let' s do it Greece

# data[].attributes.headline
Νικοπούλου Μαρία ΠΕ0

# data[].attributes.body
Νικοπούλου Μαρία ΠΕ06
Σαρρούδη Ιωάννα ΠΕ70
Τριανταφύλλου Ελένη ΠΕ86
Τσοπανίδης Σταμάτιος ΠΕ70

# data[].attributes.headline
Δεν καταφέραμε να πε

# data[].attributes.body
Δεν καταφέραμε να πετύχουμε όλους τους στόχους μας, αλλά
εμπνευστήκαμε,
συνεργαστήκαμε,
συζητήσαμε,
σχεδιάσαμε,
πήραμε αποφάσεις,
ενημερωθήκαμε,
προβληματιστήκαμε,
συμβουλευτήκαμε,
μελετήσαμε,
διερευνήσαμε,
ερμηνεύσαμε,
αξιολογήσαμε,
μάθαμε,
ενημερώσαμε,
δεσμευτήκαμε,
εφαρμόσαμε,
ζωγραφίσαμε,
δημιουργήσαμε,
ευαισθητοποιηθήκαμε,
ευαισθητοποιήσαμε,
νοιαστήκαμε,
κινητοποιήσαμε,
αναλάβαμε δράση,
κομποστοποιήσαμε,
βελτιωθήκαμε,
γίναμε πιο υπεύθυνοι.
παίξαμε,
γελάσαμε,
διασκεδάσαμε...

# data[].attributes.headline
θα συνεχίσουμε το πρ

# data[].attributes.body
θα συνεχίσουμε το πρόγραμμα την επόμενη σχολική χρονιά με εστίαση στην εξοικονόμηση ενέργειας.

# data[].attributes.headline
Δημιουργήσαμε ένα pa

# data[].attributes.body
Δημιουργήσαμε ένα padlet για την παρουσίαση του προγράμματος και των δράσεών μας.